Darvin mukofoti
Darvin mukofoti 1985-yillar atrofida Usenet yangiliklar guruhi tomonidan taqdim qilingan sarkastik mukofot hisoblanadi. U insoniyat evolyutsiyasiga o’z harakatlari sababli o’zining genini tarqatmaslik orqali rivoj qo’shgan insonlarga beriladi. Loyiha 1993-yilda veb-sahifaning yaratilishi bilan, undan so’ng 2000-yilda Uendy Nortkat tomonidan yozilgan bir qancha kitoblar seriyasi bilan ommalashadi. Mukofot mezoni: Charlz Darvin ruhi sharafiga, insoniyatning umumiy genini o’z genidan o’zini qurbon qilish orqali himoya qilishga erishgan insonlarga beriladi. Darvin mukofoti sovrindorlari o’zlarini ahmoqona holatlarda o’ldirishadi va turlarning uzoq yashab qolishi ehtimolligni oshiradi. O’zini baxtsiz hodisa tufayli sterillash ham mukofotni olishga sabab bo’ladi, ammo veb-sahifada aytilishicha afzali o’lgandan keyin berishdir. Agar voqea davomida kuzatuvchilardan biri voqea tufayli vafot etsa, bu nomzod mukofotga noloyiq deb topiladi, chunki kuzatuvchilarning insoniyat geniga ijobiy ta’sir ko’rsatish ehtimoli mavjud. Nomzodning o’lishidan oldin uni farzandi bo’lishi, yani o’zidan avvalroq zurriyat qoldirishi uni mukofotdan mahrum qilmaydi, zero avvalgi zurriyod vaqtida bu darajada ahmoqlik bo’lmagandir.